महिला हॉकी टीम ने चौथा टेस्ट भी जीता
भोपाल | भारतीयमहिला हॉकी टीम चौथे टेस्ट मैच में बेलारूस को 2-1 से हरा कर क्लीन स्वीप के काफी करीब पहुंच गई है। सीरीज का पांचवां और आखिरी मैच बुधवार 8 मार्च को खेला जाएगा। पहले तीन मैच में भारतीय टीम ने 5-1, 2-1 और 3-1 से एकतरफा अंदाज में जीत दर्ज की थी। कप्तान रानी के नेतृत्व में भारतीय महिलाओं ने शानदार खेल की शुरुआत की। छठे मिनट में रेणुका यादव ने फील्ड गोल कर स्कोर 1-0 कर दिया। इसके बाद 12वें मिनट में गुरजीत कौर ने पेनल्टी कॉर्नर को गोल में बदलकर भारत का स्कोर 2-0 कर दिया। 21वें मिनट में नेस्तेसिया सेरायेज्का ने फील्ड गोल कर स्कोर 2-1 कर बेलारूस को राहत देने की कोशिश की।
awa_Deva hin_Deva